b"\n_START_ARTICLE_\nCentauro (microcotxe)\n_START_SECTION_\nHist\xc3\xb2ria\n_START_PARAGRAPH_\nLa producci\xc3\xb3 normalitzada a Derbi del model de motocicleta de 250 cc (en realitat, 248), va encoratjar Papitu Rabasa a construir un vehicle de competici\xc3\xb3 amb un gran nombre de components d'aquell model, a banda del motor. Rabasa feia servir el Centauro, d'aspecte similar als midgets de l'\xc3\xa8poca, tant per a participar-hi en curses (especialment, pujades de muntanya) com per a despla\xc3\xa7ar-s'hi cada dia. Per a engegar-lo calien dues persones: una pitjava l'accelerador des de l'habitacle i l'altra accionava la palanca de posada en marxa, igual com les de les motocicletes, situada a l'exterior.\n_START_SECTION_\nCaracter\xc3\xadstiques t\xc3\xa8cniques\n_START_PARAGRAPH_\nLa suspensi\xc3\xb3 anterior del Centauro era per ressorts semiel\xc3\xadptics transversals, mentre la telesc\xc3\xb2pica posterior derivava directament de l'emprada a la motocicleta, igual com l'encesa, els frens de tambor i les rodes. La direcci\xc3\xb3 era per cables -soluci\xc3\xb3 que despr\xc3\xa9s es va traslladar als tricicles fabricats en s\xc3\xa8rie- del tipus irreversible._NEWLINE_El motor Derbi no fou sotm\xc3\xa8s a cap modificaci\xc3\xb3, com tampoc no ho fou la seva caixa de canvis de quatre velocitats. Les caracter\xc3\xadstiques del motor eren: monocil\xc3\xadndric a cicle de dos temps, de 65 x 75 mm (248 cc), amb una compressi\xc3\xb3 de 6,3:1, i una pot\xc3\xa8ncia de 9 CV a 4.000 rpm."